Up-468/06
Natisni
Opravilna št.:
Up-468/06
Datum odločitve:
3. 7. 2006
ECLI:
ECLI:SI:USRS:2006:Up.468.06
Akt:
Ustavna pritožba zaradi kršitve pravice do sojenja brez nepotrebnega odlašanja v zadevi št. II K 59/99 pred Okrajnim sodiščem v Ljubljani
Izrek:
Ustavna pritožba zaradi kršitve pravice do sojenja brez nepotrebnega odlašanja v zadevi št. II K 59/99 pred Okrajnim sodiščem v Ljubljani se zavrže.
Evidenčni stavek:
Ker pritožnik glede zatrjevane kršitve pravice do sojenja brez nepotrebnega odlašanja v postopku, ki še teče pred prvostopenjskim sodiščem, ni izčrpal vse pravnih sredstev, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 4. 2006
Vrsta odločitve:
sklep
Vrsta rešitve:
zavrženje
Dokument:
US26296
Dokument v PDF obliki:
Up-468-06.pdf
112 KB
Prenesite datoteko
Up-468/06-7
3. 7. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 20. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zaradi kršitve pravice do sojenja brez nepotrebnega odlašanja v zadevi št. II K 59/99 pred Okrajnim sodiščem v Ljubljani se zavrže.
Obrazložitev
1. Pritožnik v ustavni pritožbi uveljavlja kršitev pravice do sojenja brez nepotrebnega odlašanja iz prvega odstavka 23. člena Ustave v kazenskem postopku št. II K 59/99, ki še teče pred Okrajnim sodiščem v Ljubljani. Ustavni pritožbi prilaga obtožnico Okrožnega državnega tožilstva v Ljubljani z dne 21. 12. 1998. Navaja, da je bil kazenski postopek začet že 24. 12. 1998 in da je sodišče razpisalo nekaj narokov za glavno obravnavo, vendar naj se slednja še ne bi niti začela, saj naj bi bili vsi naroki do sedaj preloženi.
2. Po prvem odstavku 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva.
3. Glede na navedeno ustavna pritožba neposredno zoper ravnanje ali opustitev dolžnega ravnanja Okrajnega sodišča v Ljubljani ni dopustna. Ustavno sodišče je namreč že sprejelo stališče, da je v primerih, ko postopek še teče, za presojo o obstoju te kršitve pristojno Upravno sodišče (glej npr. sklep št. Up-369/97 z dne 21. 1. 1998, OdlUS VII, 116). Ker pritožnik glede zatrjevane kršitve pravice do sojenja brez nepotrebnega odlašanja iz prvega odstavka 23. člena Ustave v navedenem sodnem postopku še ni izčrpal vseh pravnih sredstev, je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat
ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan